सूर्य सीनियर सेकेंडरी स्कूल में वार्षिक उत्सव पर बच्चों ने दिखाई प्रतिभा
अम्बाला सिटी| सिटीके जलबेड़ा रोड स्थित सूर्या सीनियर सेकेंडरी स्कूल में वार्षिक उत्सव मनाया गया। कार्यक्रम में भूतपूर्व डीन ऑफ कॉलेज एंड सोशल साइंस कुरुक्षेत्र प्रोफेसर डा. मदन मोहन गोयल मुख्यातिथि के तौर मौजूद रहे। जबकि गेस्ट ऑफ ऑनर जेपी मेहता तेजिंद्र सिंह वालिया ने शिरकत की। बच्चों ने रंगारंग प्रस्तुति से सभी को मंत्रमुग्ध कर दिया। वार्षिक उत्सव में वेस्टर्न, जंगल डांस, योगा आकर्षण का केंद्र रहे। स्वच्छ भारत अभियान को लेकर भी बच्चों ने स्किट के माध्यम से बेहतरीन प्रस्तुति दी। वहीं, भगत सिंह पर दिखाए नाटक, हरियाणा डांस की प्रस्तुति देखकर दर्शक तालियां बजाने पर मजबूर हो गए। इस मौके पर मुख्यातिथि ने आज के समय में भारतीय नौजवानों में हिंदी भाषा के उच्चारण में सुधार की आवश्यकता को अस्तित्व में लाने की बात कही। कार्यक्रम के समापन पर स्कूल के होनहार 20 विद्यार्थियों को पुरस्कार देकर सम्मानित किया गया। अंत में स्कूल प्रिंसिपल कर्मजीत कौर ने उत्सव में आए सभी अतिथियों का भाषण के माध्यम से आभार व्यक्त किया।
सूर्य स्कूल में दीप जलाकर शुभारंभ करते मुख्यातिथि।
hin_Deva hin_Deva hin_Deva